Асен Босев
Какво възпяват птиците

chitanka.info

Песни пеят птиците,

птиците певиците.

Сред зелената дъбрава

песни пеят и възпяват

синевата в небесата,

пъстротата на полята,

бликналите извори

и росата призори.

И възпяват птиците

златото в пшениците

и труда на хората —

бодри и в умората.

И възпяват птиците

гроздето в лозниците

и плода в градините,

розите, гиргините.

И възпяват още те

тишината в нощите

и звездите, сейнали

семената грейнали…

Да живеят птиците.

птиците певиците!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.